9. (a) Ke eng fa Thaba ya Karemele e ne e le lefelo le le siametseng go senola kobamelo ya ga Baale? (Bona le ntlha e e kwa tlase.) (b) Elija o ne a raya batho a reng? 13 Thuto eno ya gore motho o laoletswe go sa le gale se se tla mo diragalelang ke thuto e e seng ya Dikwalo e e senyang Modimo leina. E dira gore batho ba se ka ba bona sentle se a kgonang go se dira le se tota a se dirang. Baebele e bontsha sentle gore Modimo o a kgona go itse ditiragalo di ise di direge. (Isaia 46:9, 10) Le fa go ntse jalo, ga go utlwale go akanya gore a ka se kgone go laola bokgoni jwa gagwe jwa go itse ka isagwe kgotsa gore ke ene a sikarang boikarabelo jwa sengwe le sengwe se se diregang. Ka sekai: A re re o na le maatla a a boitshegang. A seo se ne se tla dira gore o tsamaye o tsholetsa sengwe le sengwe fela se se bokete se o kopanang le sone? Nnyaa, le eseng! Ka tsela e e tshwanang, go nna le bokgoni jwa go itse ka isagwe ga go pateletse Modimo gore a itse sengwe le sengwe kgotsa gore a laolele sengwe le sengwe phelelo ya sone. O tlhopha tsela e a batlang go dirisa bokgoni jo a nang le jone ka yone jwa go itse dilo pele di direga e bile o bo dirisa ka tsela e a bonang go tshwanela go bo dirisa ka yone. * Go phepafetse gore dithuto tsa maaka, go akaretsa le dithuto tsa gore Modimo o laoletse mongwe le mongwe go sa le gale se se tla mo diragalelang, ga di neye Modimo kgalalelo.